
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 3ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  76/2014
ΘΕΜΑ:  «Καθορισμός ή μη αδειών, βάσει των διατάξεων του Ν. 2734/1999»
    Στον Πύργο, σήμερα 03 του μηνός Φεβρουαρίου, του έτους 2014, ημέρα Δευτέρα και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 4321/30-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου) 8. Κωνσταντόπουλος Σπυρίδων, 9. Τζίνη Διονυσία, 10. Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Μποσμής Κων/νος, 17. Ρωμαίος Στέφανος, 18. Δημόπουλος Φώτιος, 19. Ανδριόλας Γεώργιος, 20. Σεϊντής Βασίλειος, 21. Κουρμπανάς Γεώργιος, 22. Γεράνιος Κων/νος 23. Αγγελακοπούλου Ανδριάνα (Αντιπρόεδρος Δημοτικού Συμβουλίου), 24. Μπελόκας Διονύσιος 25. Διαμαντόπουλος Κων/νος, 26. Μεσσαλάς Δημήτριος, 27.  Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». 
ΑΠΟΝΤΕΣ: 1. Αργυρόπουλος Ιωάννης του Παναγιώτη, 2. Μικελόπουλος Γεώργιος, 3. Λιατσής Δημήτριος, οι οποίοι δεν προσήλθαν αν και νόμιμα κλήθηκαν και 
4. Δημουλιάς Λεωνίδας (έχει τεθεί σε αργία)
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

    Ακολούθως ο Πρόεδρος έθεσε υπόψη του Δημοτικού Συμβουλίου το 29ο θέμα της ημερήσιας διάταξης με θέμα: «Καθορισμός ή μη αδειών, βάσει των διατάξεων του Ν.2734/1999 άρθρ.3 παρ.3» και εξέθεσε τα εξής:
    Το Τμήμα Αδειοδοτήσεων και Εμπορικών δραστηριοτήτων του Δήμου με τα υπ’ αριθμ. 50503/18-10-2013 και 4236/30-01-2014 έγγραφα του αποστέλλει την αριθ. 50347/13 αίτηση της κας ZHAKUPOVA NATALIA του VLADIMIR η οποία αιτείται εγκατάσταση άδειας οίκου ανοχής στο Δήμο μας.

Συγκεκριμένα στα ως άνω έγγραφα, αναφέρονται τα εξής: «Το άρθρο  3 παρ. 3 του Ν. Ν.2734/1999,  προβλέπει ότι .....Οι Δήμοι και οι κοινότητες καθορίζουν, με απόφασή τους, τον αριθμό των εν λόγω αδειών που επιτρέπεται να χορηγούνται στην περιφέρειά τους,  με βάση τις ιδιαίτερες τοπικές συνθήκες  και ανάγκες που σχετίζονται κυρίως με τον πληθυσμό τους  και τη σύνθεση αυτού, την ύπαρξη στρατοπέδων, λιμανιών και βιομηχανικών μονάδων, καθώς και με την ανάπτυξη εμπορικών ή άλλων δραστηριοτήτων που επιβάλλουν απασχόληση ή διέλευση ατόμων από άλλες περιοχές. Κατά την πρώτη εφαρμογή του νόμου αυτού, η ανωτέρω απόφαση εκδίδεται μέσα σε τρεις (3) μήνες από την έναρξη ισχύος του. Επίσης, δύνανται να καθορίζουν περιοχές τους, εντός των οποίων δεν επιτρέπεται η χορήγηση τέτοιων αδειών.
Κατόπιν αυτού παρακαλούμε το Δ.Σ να λάβει απόφαση για το αν επιθυμεί τέτοιο να ισχύσει στο Δήμο μας ή όχι. Αν ναι να ορίσετε τον αριθμό των εν λόγω αδειών....»
Καλούνται οι Δημοτικοί Σύμβουλοι ν’ αποφασίσουν επί του καθορισμού ή μη των αδειών εγκατάστασης εκδιδόμενων προσώπων. 
Το Δημοτικό Συμβούλιο Πύργου

λαμβάνοντας υπόψη του:
· τις διατάξεις του άρθρου 65 του Ν. 3852/2010
· τις διατάξεις του άρθρ. 3 παρ. 3 του Ν.2734/1999
· τα υπ’ αριθμ. 50503/18-10-2013 και 4236/30-01-2014 έγγραφα του Τμήματος Αδειοδοτήσεων και Εμπορικών δραστηριοτήτων και μετά από διαλογική συζήτηση, 
ομόφωνα α π ο φ α σ ί ζ ε ι

1. το μη καθορισμό των αδειών που προβλέπονται στο άρθρ. 3 παρ. 3 του Ν. 2734/1999, εντός των διοικητικών ορίων του Δήμου Πύργου (Εγκατάσταση προσώπων εκδιδομένων με αμοιβή).
2. Την απόρριψη της αιτήσεως της κας ZHAKUPOVA NATALIA του VLADIMIR.
Οι Δημοτικοί Σύμβουλοι κ.κ: Ι. Βαρελάς, Γ. Θεοδωρέλος – Χαρίτος, Σ. Κωνσταντόπουλος, Κ. Μπίρμπας, Δ. Τζουανόπουλος, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Κ. Γεράνιος, Α. Αγγελακοπούλου, Δ. Μπελόκας, Κ. Διαμαντόπουλος, Δ. Μεσσαλάς, Χ. Γιάνναρος, Α. Καραμπέτσος, Ι. Σεφερλής και ο Πρόεδρος της Τ.Κ. Αγ. Ιωάννη, είχαν αποχωρήσει απ’ τη συνεδρίαση πριν τεθεί το θέμα προς συζήτηση και έγκριση.   

Η παρούσα απόφαση έλαβε αύξοντα αριθμό 76/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:
Ο ΠΡΟΕΔΡΟΣ                      ΤΑ ΜΕΛΗ                     Ο ΓΡΑΜΜΑΤΕΑΣ

   Ακριβές Απόσπασμα

      Εκ των πρακτικών του Δ.Σ.

Πύργος  24 – 02 - 2014

Ο ΠΡΟΕΔΡΟΣ ΤΟΥ Δ.Σ.

